recursal/SuperWikiNEXT-32B huggingface dataset:
एक प्रकार का हरित वाहन।

|  |
| --- |
| यह लेख इसका एक भाग है |
| हरित ऊर्जा |
| डेनमार्क, जर्मनी में स्थित पवन चक्की |
| ऊर्जा संरक्षण |
| * ऊर्जा दक्षता
* हरित भवन
* सूक्ष्मपीढ़ी
 |
| अक्षय ऊर्जा |
| * सौर ऊर्जा
* पवन ऊर्जा
* ज्वारशक्ति
 |
| 
सतत परिवहन |
| * विद्युतीय वाहन
* जीवाश्म ईंधन
* हरित वाहन
 |
| * दे
* वा
* सं
 |

**हरित वाहन** ऐसे वाहनों को कहते हैं, जिससे बहुत कम प्रदूषण होता है और पर्यावरण पर बहुत कम दुष्प्रभाव पड़ता है। यह पेट्रोल आदि से चलते हैं, लेकिन इनसे उतना अधिक प्रदूषण नहीं होता है। कुछ हरित वाहन वैकल्पिक स्रोत से चलते हैं। जैसे विद्युत, प्राकृतिक गैस द्वारा आदि।

प्रकार
------

### विद्युत वाहन

यह विद्युत द्वारा चलती है। इसका मुख्य खर्च इसकी बैटरी है। यह पेट्रोल और डीजल की तुलना में 0% से 99% तक कार्बन CO2 को और बढ़ने नहीं देती है। अर्थात अन्य की तुलना में यह पर्यावरण के लिए लाभदायक है।

### उन्नत विद्युत वाहन

यह विद्युत के साथ साथ आंशिक रूप से जीवाश्म ईंधन का भी उपयोग करते हैं। यह बहुत महंगा होता है। लेकिन पाँच वर्षों में इसकी भरपाई हो जाती है।

### अन्य

इसके साथ ही अन्य कई प्रकार के वाहन पर्यावरण को प्रदूषण से बचाने के लिए लाभदायक है। इनमें सौर ऊर्जा और पवन ऊर्जा द्वारा विद्युत पैदा कर चलने वाले वाहन भी शामिल है। लेकिन यह सभी वाहन मुख्यतः सौर ऊर्जा और पवन ऊर्जा पर निर्भर करते हैं। यदि बादल वाला मौसम होता है या रात होता है तो सौर ऊर्जा से चलाने वाले वाहन कार्य नहीं कर सकते हैं। पवन ऊर्जा से चलने वाले वाहन भी केवल तेज हवा के दौरान ही अच्छी तरह से कार्य कर सकते हैं। लेकिन यह आवेशित बैटरी का उपयोग कर भी अन्य समय पर इसका उपयोग कर सकते हैं।

इन्हें भी देखें
---------------

* पर्यावरण
* पर्यावरण प्रदूषण

सन्दर्भ
-------

1. ↑  Organisation for Economic Co-operation and Development, Organisation for Economic Co-operation and Development. Working Group on Low-Emission Vehicles (2004). Can cars come clean?. OECD Publishing. pp. 84–85. ISBN 978-92-64-10495-2.
2. ↑  Consumer Reports (7 March 2006). "Consumer Reports Revises Financial Analysis In Report on Ownership Costs for Hybrid Cars" Consumers Union. Archived from the original on 2007-09-21. Retrieved 2007-04-27.

बाहरी कड़ियाँ
-------------
नई दिल्ली स्थित **हिन्दी भवन** भारत की विभिन्न भाषाओं में सौमनस्य स्थापित कर उसकी राष्ट्रीय, भावात्मक और सांस्कृतिक एकता को अक्षुण्ण रखने के लिए कृतसंकल्प है। हिन्दी भवन का निर्माण श्री पुरुषोत्तम हिन्दी भवन न्यास समिति, नई दिल्ली के तत्वावधान में हुआ। राजर्षि श्री पुरुषोत्तमदास टंडन की स्मृति में उक्त न्यास का पंजीकरण 23 मई 1962 को कराया गया। यह भवन राष्ट्र और समाज में की गई टंडनजी की साधना का स्मारक है। इस भवन के संस्थापक अध्यक्ष भारत के प्रधानमंत्री श्री लालबहादुर शास्त्री और संस्थापक मंत्री पंडित गोपालप्रसाद व्यास थे। एक सुगठित न्यासी मंडल इसकी गतिविधियों का संचालन करता है, जिसमें भारत के विशिष्ट हिन्दीप्रेमी, संभ्रांत नागरिक, प्राध्यापक, साहित्यकार, पत्रकार, राज और समाजसेवी महानुभाव सम्मिलित हैं।

उद्देश्य
--------

हिन्दी भवन के मुख्य उददेश्य हैं:-

* हिन्दी भाषा एवं देवनागरी लिपि का प्रचार करना।
* हिन्दी भाषा के अनुसंधान-कार्य में सहयोग करना।
* पुस्तकों एवं पत्र-पत्रिकाओं के प्रकाशन की व्यवस्था करना।
* पुस्तकालय, वाचनालय तथा संदर्भ एवं शोधकक्ष की स्थापना और उनका प्रबंध करना।
* कंप्यूटरीकृत सूचना केन्द्र तथा संग्रहालय की स्थापना करना।
* हस्तलिखित पांडुलिपियों, ग्रंथों एवं चित्रों को एकत्र करना और सुरक्षित रखना।
* हिन्दी भाषा और साहित्य से संबंधित परिचर्चाएं, संगोष्ठियां, व्याख्यान एवं समारोह आयोजित करना।
* दिवंगत साहित्यकारों की जन्मशतियां मनाना एवं उनके चित्र हिन्दी भवन में स्थापित करना।
* देश की अन्य प्रादेशिक भाषाओं की प्रगति में सहयोग देना।
* विषम परिस्थिति में साहित्यकारों को सार्थक सहयोग देना।

बाहरी कड़ियाँ
-------------

* हिन्दी भवन का जालघर

साँचा:हिन्दी सेवी संस्थाएँ
अन्य प्रयोगों के लिए, बाग (बहुविकल्पी) देखें।
 सिकंदर बाग़ का बाहरी हिस्सा, (1858)। फेलिस बीटो की अल्बुमेन रजत छवि.
**सिकंदर बाग़** (अंग्रेजी: Sikandar Bagh, उर्दू: سکندر باغ), भारतीय राज्य उत्तर प्रदेश की राजधानी लखनऊ की सीमा पर स्थित एक बाग या उद्यान है जिसमे ऐतिहासिक महत्व की एक हवेली समाहित है। इसे अवध के नवाब वाजिद अली शाह (1822-1887) के ग्रीष्मावास के तौर पर बनाया गया था। नवाब ने इसका नाम अपनी पसंदीदा बेग़म, सिकंदर महल बेगम के नाम पर सिकंदर बाग़ रखा था। आजकल यहाँ भारतीय राष्ट्रीय वनस्पति अनुसंधान संस्थान का कार्यालय है।

शुरुआत
------

उद्यान की आधारशिला नवाब सादात अली खान ने सन 1800 में एक शाही बाग़ के तौर पर रखी थी, हालांकि 19 वीं सदी के पूर्वार्ध में इसे अवध के नवाब वाजिद अली शाह ने एक शाही बाग़ के रूप में विकसित किया, जो इसका प्रयोग अपने ग्रीष्मावास के तौर पर किया करते थे। नवाब वाजिद अली शाह ने ही इसका नाम अपनी बेग़म सिकन्दर महल के नाम पर सिकन्दर बाग़ रखा। 

बाग़ लगभग 150 एकड़ में फैला है और इसके बीचोंबीच एक छोटा सा मण्डप है। इसी मण्डप में कला प्रेमी नवाब वाजिद अली शाह द्वारा कथक नृत्य की शैली में प्रसिद्ध रासलीला का मंचन किया जाता था। यहीं पर मुशायरों और अन्य सांस्कृतिक गतिविधियों का आयोजन भी किया जाता था।

1857 का विद्रोह
---------------

*93वीं हाइलैण्डर और 4थी पंजाब रेजीमेंट द्वारा 2000 विद्रोहियों को मारे जाने के बाद सिकन्दर बाग़ का भीतरी भाग* फेलिस बीटो द्वारा ली गयी अल्बुमेन रजत छवि
1857 के भारतीय विद्रोह के दौरान हुई लखनऊ की घेराबंदी के समय, ब्रिटिश और औपनिवेशिक सैनिकों से घिरे सैकड़ों भारतीय सिपाहियों ने इस बाग़ में शरण ली थी। 16 नवंबर 1857 को ब्रिटिश फौजों ने बाग़ पर चढ़ाई कर लगभग 2000 सिपाहियों को मार डाला था। लड़ाई के दौरान मरे ब्रिटिश सैनिकों तो एक गहरे गड्ढे में दफना दिया गया लेकिन मृत भारतीय सिपाहियों के शवों को यूँ ही सड़ने के लिए छोड़ दिया गया था। 1858 की शुरूआत में फेलिस बीटो ने परिसर के भीतरी हिस्सों की एक कुख्यात तस्वीर ली थी जो पूरे परिसर में मृत सैनिकों के बिखरे पड़े कंकालीय अवशेषों को दिखाती है।

वर्षों के दौरान बाग़ में जगह जगह से अकस्मात निकल आये तोप के गोले, तलवार और ढालें, बंदूक और राइफल के टुकड़े, अब एक संग्रहालय में सुरक्षित रखे गये हैं। बाग़ की दीवारों पर इस द्वंद के दौरान पड़े निशान इस ऐतिहासिक घटना की गवाही देते हैं।

इस लड़ाई का स्मरण कराती एक दलित महिला ऊदा देवी की एक मूर्ति उद्यान परिसर में कुछ साल पहले ही स्थापित की गयी है। ऊदा देवी घिरे हुये भारतीय सैनिकों की ओर से लड़ी थी। ऊदा देवी ने पुरुषों के वस्त्र धारण कर एक ऊँचे पेड़ पर डेरा जमाया था। उसके पास कुछ गोला बारूद और एक बंदूक थी। जब तक उसके पास गोला बारूद था उसने ब्रिटिश हमलावर सैनिकों को बाग में प्रवेश नहीं करने दिया था पर जब उसका गोला बारूद खत्म हो गया उसे ब्रिटिश सैनिकों द्वारा गोलियों से छलनी कर दिया गया।

सन्दर्भ
-------

* Brown University Library; Anne S. K. Brown Military Collection: Photographic views of Lucknow taken after the Indian Mutiny. Accessed 2 नवम्बर 2006.
* NIC District Unit, Lucknow. *Historical Places At Lucknow*. Accessed 2 नवम्बर 2006.

बाहरी कड़ियाँ
-------------

* The Lucknow Campaign-1857-58
**बंदरेड्डी सुकुमार** (जन्म: 23 जनवरी 1970) भारतीय फिल्म निर्देशक, पटकथा लेखक और निर्माता हैं जो तेलुगु सिनेमा में काम करते हैं। वह दक्षिण भारतीय सिनेमा में सबसे अधिक भुगतान पाने वाले निर्देशकों में से एक हैं। इन्होंने निर्देशक के रूप में फिल्मों में अपना करियर बनाने से पहले लगभग सात वर्षों तक काकीनाडा के एक जूनियर कॉलेज में गणित और भौतिकी के व्याख्याता के रूप में काम किया। उन्होंने 2004 में *आर्य* के साथ अपने निर्देशन की शुरुआत की। इसकी सफलता ने उन्हें प्रसिद्ध कर दिया। 

सुकुमार की अन्य उल्लेखनीय फिल्मों में *आर्य 2* (2009), *100% लव* (2011), *1: नेनोक्कडाइन* (2014), *नन्नाकु प्रेमथो* (2016), *रंगस्थलम* (2018) और *पुष्पा: द राइज* (2021) शामिल हैं। रंगस्थलम उस समय बाहुबली फिल्मों के बाद सबसे ज्यादा कमाई करने वाली तेलुगु फिल्म थी। *पुष्पा: द राइज़* 2021 की सबसे ज्यादा कमाई करने वाली भारतीय फिल्म है।

सुकुमार का जन्म आंध्र प्रदेश के तत्कालीन पूर्वी गोदावरी जिले (वर्तमान कोनसीमा जिला) में मलिकीपुरम के पास एक गांव मट्टापरु में 11 जनवरी 1970 को हुआ था। उनके पिता तिरूपति राव नायडू चावल व्यापारी थे और उनकी मां वीरा वेणी एक गृहिणी थीं। वह तिरूपति और वेणी की छह संतानों में सबसे छोटे थे। उन्होंने 2009 में अपने माता-पिता और बहन की उपस्थिति में शादी की। उनकी एक बेटी और एक बेटा है, जिनका नाम क्रमशः सुकृति और सुक्रांत है।

सन्दर्भ
-------

1. ↑  "सुकुमार ने अपने करियर में दी इतनी ब्लॉकबस्टर फिल्में". *www.bollywoodlife.com*. 11 जनवरी 2023. अभिगमन तिथि 29 जून 2023.
2. ↑  "एक KGF के बजट जितनी फीस लेते हैं ये निर्देशक, लिस्ट में बॉलीवुड नहीं साउथ वाले आगे". *अमर उजाला*. अभिगमन तिथि 29 जून 2023.
3. ↑  "'श्रीवल्ली' से कम नहीं हैं पुष्पा 2 के निर्देशक सुकुमार की बीवी, पति पर लुटाती हैं दिलो-जान". *www.bollywoodlife.com*. 8 सितम्बर 2022. अभिगमन तिथि 29 जून 2023.

बाहरी कड़ियाँ
-------------

* इंटरनेट मूवी डेटाबेस पर सुकुमार
**हाल-ए-दिल** भारतीय हिन्दी फिल्म है, जिसका निर्देशन अनिल देवगन ने किया है। इस फिल्म में अध्ययन सुमन, अमिता पाठक और नकुल मेहता मुख्य किरदार निभा रहे हैं। ये फिल्म 20 जून 2008 को सिनेमाघरों में प्रदर्शित हुआ। इसे मिली जुली समीक्षा मिली, पर इसे 2008 की पहली बड़ी फ्लॉप फिल्म के रूप में घोषित कर दिया गया।

कहानी
-----

इसकी कहानी तब शुरू होती है, जब अंजाने में शेखर (नकुल मेहता) गलती से रोहित (अध्ययन सुमन) को टक्कर मार देता है, जिससे उसके हाथ में रखे सारे कागज उड़ने लगते हैं। शेखर जल्दी जल्दी में वहाँ से चले जाता है, और उन कागजों में से से एक कागज संजना (अमिता पाठक) के चेहरे में आ कर रुक जाता है। इस तरह रोहित और संजना की मुलाक़ात होती है और दोनों जल्द ही एक दूसरे से प्यार करने लगते हैं।

एक दिन ट्रेन में शेखर और संजना की मुलाक़ात होती है। इस बात से अंजान कि वो पहले से किसी और से प्यार करती है, वो उसे पटाने की कोशिश करते रहता है। बाद उसे पता चलता है कि वो रोहित से प्यार करती है। उसके बाद उसे पता चलता है कि रोहित की मौत हो चुकी है। संजना अपने घर लौट जाती है।

शेखर उसके घर का पता हासिल कर रात को जब उसके घर आता है तो दुःखी संजना को एक पल के लिए अंधेरे में लगता है कि रोहित वापस आ गया और वो दौड़ कर उसके गले लग जाती है, पर जैसे ही रोशनी वापस आ जाती है, तो वो शेखर को देख कर गुस्सा हो जाती है। शेखर उसका दिल जीतने के लिए सात दिनों तक भूखे पेट उसके घर के सामने रहने का फैसला करता है।

हर दिन वो उसे एक एक खत में उसके सात आश्चर्य (सच्चाई, प्यार, त्याग आदि) के बारे में बताने लगता है। लेकिन 6 दिन पूरे होने के बाद जब संजना 7वें दिन की सुबह बाहर देखती है तो वो वहाँ नहीं दिखता है। वो भागते हुए उसे ढूँढने लगती है और कुछ दूरी पर वो जाता हुआ दिखता है। वो उसके पास जा कर पुछती है तो कि वो एक दिन और इंतजार क्यों बिना किए जा रहा था, तो वो कहता है कि अब उसे सैनिक और राजकुमारी वाली कहानी में सैनिक के 100वें दिन पूरे होने से एक दिन पहले ही जाने का कारण समझ आ गया। वो इस कारण बस एक दिन पूरे होने से पहले ही चला गया था, क्योंकि अगर सौ दिन पूरे होने के बाद भी राजकुमारी उसे नहीं मिलती तो उसका दिल टूट जाता, और अगर वो उससे एक दिन पहले ही चले जाता है तो उसे ऐसा लगते रहेगा कि एक दिन और रुक जाता तो वो आ जाती। उसके बाद संजना कहती है कि क्या तुमने उस राजकुमारी के बारे में सोचा है कि "उसके एक दिन पहले बिना बताए जाने के बाद वो क्या करती? वो सारी जिंदगी उस सैनिक के बारे में सोचते रहती और उसका इंतजार करते रहती है। चाहे उस कहानी का अंत कुछ भी हो, पर मैं वो राजकुमारी नहीं बनना चाहती।" बाद में दोनों गले मिलते हैं और कहानी समाप्त हो जाती है।

कलाकार
------

* नकुल मेहता - शेखर
* अमिता पाठक - संजना
* अध्ययन सुमन - रोहित

सन्दर्भ
-------

बाहरी कड़ियाँ
-------------
**शिप्रा खन्ना** स्टार प्लस पर प्रसारित होने वाले मास्टरशेफ इंडिया सीजन २, की विजेता हैं।

व्यावसायिक जीवन
---------------

उनकी स्कूली शिक्षा सेंट लोरेत्तो कान्वेंट स्कूल व सेंट बेडस में हुई हैं। जिसके बाद वह मास्टरशेफ २ में प्रतिभागी बन कर आई। उनकी विशेषता ग्लोबल व्यंजन, भारतीय व्यंजन, बेकिंग, डेजर्ट, और संलयन भोजन हैं। उन्होंने अपने रेस्तौतोरान्ट्स भी खोले हैं।

करियर
-----

मास्टरशेफ जीतने के बाद शिप्रा ने बतौर सेलेब्रिटी शेफ एक टेलीविज़न शो में काम किया। उनका अपना खुद का एक यौतुबे चैनल भी हैं "शिप्रा की किचन" नाम से। उन्होंने हाल ही में अपनी किताब लिखी है जिसका नाम "स्पाइस रूल्स" और "सिंफुल्ली योर्स" जों कि देस्सेर्ट्स पर हैं। उन्हें ली कॉर्डन ब्लू पेरिस द्वारा भी सम्मानित किया गया है। शेफ खन्ना ने अपनी पुस्तक "द स्पाइस ट्रेल" के लिए दुनिया भर में यात्रा की हैं। शिप्रा खन्ना ने पूरे संसार में बहुत से टीवी शोज किये हैं और उन्हें "ग्लैमरस भारतीय शेफ" नाम से भी जाना जाता हैं।

सन्दर्भ
-------

1. ↑   "Shipra Khanna". Star Puls.
2. ↑   "'Masterchef' Shipra Feels She has Much to Stir". Daijiworld.com. 2011-08-10. Retrieved 2012-01-03.
3. ↑   "'MasterChef 2' has helped me reclaim my life: Shipra Khanna - Times Of India". Articles.timesofindia.indiatimes.com. 2012-01-02. Retrieved 2012-01-03.
4. ↑   Amrit Dhillon. "Winner of MasterChef India: chef". The National. Retrieved 25 January 2012.
5. ↑   "MasterChef Shipra Khanna has opened her restaurant". Parda Phash. Retrieved 2012-01-04.
6. ↑  "संग्रहीत प्रति". मूल से 27 मई 2017 को पुरालेखित. अभिगमन तिथि 22 मई 2017.
**शिद्दत** वर्ष 2021 की हिन्दी फ़िल्म है जिसे कुणाल देशमुख द्वारा निर्देशित किया गया है। भूषण कुमार, कृष्ण कुमार और दिनेश विजान द्वारा उनके बैनर टी-सीरीज़ एवं मैडॉक फिल्म्स के तहत इसे निर्मित किया गया है। फिल्म में सनी कौशल, राधिका मदन, मोहित रैना और डायना पेंटी हैं।

फिल्म का 1 अक्टूबर 2021 को डिज़्नी+ हॉटस्टार पर जारी किया गया था। फ़िल्म को नकारात्मक समीक्षाएँ प्राप्त हुईं।

कथानक
-----

फिल्म गौतम (मोहित रैना) और ईरा (डायना पेंटी) की शादी के साथ शुरू होती है। जग्गी (सनी कौशल), अपने दोस्तों के साथ शादी की पार्टी में घुस जाता है। वहां वो बखेड़ा खड़ा करता है और फिर बाद में पकड़ा जाता है। 3 साल बाद, जग्गी अवैध रूप से सीमा पार करते हुए लंदन पहुंचना चाहता है। लेकिन उसे सीमा बल द्वारा पकड़ लिया जाता है और भारतीय दूतावास ले जाया जाता है। वहां गौतम काम करता है। जग्गी उसे समझाता है कि रिसेप्शन के दिन गौतम के भाषण से प्रेरित होकर वह ऐसा कर रहा है। वह अपने प्यार के लिए लंदन पहुंचना चाहता है। फिर तीन महीने पहले की कहानी दिखाई जाती है।

जग्गी एक हॉकी खिलाड़ी था जिसकी मुलाकात कार्तिका (राधिका मदन) से होती है। दोनों शुरू में एक दूसरे के साथ झगड़ा करते हैं। लेकिन बाद में वो एक साथ समय बिताना शुरू कर देते हैं और करीब आ जाते हैं। जग्गी को पता चलता है कि उसकी शादी हो रही है। वो उसे शादी तोड़ने के लिए कहता है। तो कार्तिका उससे कहती है कि अगर उसकी भावनाएँ सच्ची हैं तो वह तीन महीने बाद लंदन आ जाएँ। ऐसा होने पे वह शादी रद्द कर देगी। जग्गी उसकी शादी होने से पहले लंदन पहुँचने के लिए अवैध रूप से यूरोपीय संघ में प्रवेश करता है। वह फ़्रांस तक पहुँच जाता है जहाँ मोहित उसे मिलता है। अब उसकी बातें सुनकर मोहित उसे ब्रिटेन पहुँचने में मदद करता है। लेकिन विमान से गिरने के बाद जग्गी की मौत हो जाती है और कार्तिका का दिल टूट जाता है। फिल्म के अंत में कार्तिका, गौतम, इरा और उनके सभी दोस्त जग्गी के जीवन का जश्न मनाते हैं।

किरदार
------

* सनी कौशल — जोगिंदर ढिल्लों "जग्गी"
* राधिका मदन — कार्तिका भोसले
* मोहित रैना — गौतम सहगल
* डायना पेंटी — इरा शर्मा
* अर्जुन सिंह — केतन
* विधात्री बंदी — शीना
* गौरव अमलानी — पिंकेश
* गंधर्व दीवान — राणा "राणे" चौधरी
* चिराग मल्होत्रा — बिलाल

सन्दर्भ
-------

1. ↑  "'शिद्दत' में सनी कौशल की आवाज बने मनन भारद्वाज, एक दिन में टाइटल ट्रैक को मिले इतने व्यूज". *हिन्दुस्तान लाइव*. अभिगमन तिथि 4 जून 2023.
2. ↑  "Shiddat Movie Review सनी कौशल-राधिका मदान के प्यार का नहीं चला जादू कहानी में ही शिद्दत नहीं". *दैनिक जागरण*. अभिगमन तिथि 4 जून 2023.
3. ↑  "Sunny Kaushal Film: फ्लॉप फिल्म का बन रहा सीक्वल मगर हीरोइन पर नहीं आई आंच; कैटरीना के देवर पर गिरी गाज". *ज़ी न्यूज़*. अभिगमन तिथि 4 जून 2023.
4. ↑  "Shiddat: किरदारों में खो जाने वाले मोहित रैना का नया सबक, फिल्म 'शिद्दत' के लिए सीखी ये विदेशी भाषा". *अमर उजाला*. अभिगमन तिथि 4 जून 2023.
5. ↑  "Shiddat Movie Review: राजकुमार राव की नकल करते पकड़े गए सनी कौशल, कुणाल देशमुख की एक और कमजोर फिल्म". *अमर उजाला*. अभिगमन तिथि 4 जून 2023.

बाहरी कड़ियाँ
-------------

* *शिद्दत*  इंटरनेट मूवी डेटाबेस पर
**हानी रमाद्बान** मूल रूप से मिस्र के एक स्विस इमाम हैं जो मुस्लिम ब्रदरहुड के संस्थापक हसन अल-बन्ना के पोते, सईद रमजान के बेटे और विद्वान तारिक रमजान के भाई हैं।

वह शादीशुदा और तीन बच्चों का पिता है। वह *जिनेवा के इस्लामिक सेंटर के* निदेशक हैं और इस्लाम और उसके सिद्धांत पर कई पुस्तकों और अखबारों के लेखों के लेखक हैं। 1983 में वह स्वाभाविकीकरण नागरिकता द्वारा स्विस नागरिक वना  दर्शन में डक्टरेट डिग्री हासिल कि जिनेवा विश्वविद्यालय से। 

वह 2002 तक स्कूलों में फ्रेंच भाषा सिखाया करता था जब तक उसको गणतंत्र विरोधी वात करने के लिए उसको फायर किया गया।*.* उन्होंने व्यभिचार के दण्ड स्वरूप पथराव और AIDS को एक ईश्वदण्ड माना। सिद्धांत के खिलाफ बह स्विस कोर्ट गया और मामला जिती लेकिन स्विस सरकार ने उसको स्कुल में नही राखा। 

उन्होंने अपने कट्टरपंथी बयानों के आधार पर फिर से प्रेस और स्विस अधिकारियों का ध्यान आकर्षित किया। फ़्रांस में इस्लामी संगठनों के संघ की 2014 की बैठक में, उन्होंने कहा: "दुनिया में सभी बुराई यहूदियों और ज़ायोनी बर्बरता से उत्पन्न होती है।"  जून 2016 में उन्हें स्विस हाई स्कूल में इस्लामोफोबिया के बारे में बोलने के लिए आमंत्रित किया गया था। उन्होंने कहा कि एक महिला "एक खोल में मोती की तरह है। अगर दिखाया जाए तो यह ईर्ष्या को बढ़ावा देता है। यहां बिना घूंघट वाली महिला दो यूरो के सिक्के की तरह है। वह हर किसी के लिए दृश्यमान है।" 

फ्रांसीसी आंतरिक मंत्रालय द्वारा जारी बयान के अनुसार, उन्हें उनकी पिछली टिप्पणियों और व्यवहार के लिए 8 अप्रैल, 2017 को फ्रांस से निष्कासित कर दिया गया था, जो सार्वजनिक व्यवस्था के लिए एक गंभीर खतरा था।

संदर्भ
------

बाहरी कड़ियाँ
-------------


1. ↑  "Enquête sur Hani Ramadan et son activité pour l'Etat de Genève" (PDF). मूल (PDF) से 2012-11-09 को पुरालेखित. अभिगमन तिथि 2012-05-30.
2. ↑  "Hani Ramadan piégé par la loi scolaire genevoise - SWI" (फ़्रेंच में). Swissinfo.ch. 2002-12-19. अभिगमन तिथि 2017-04-09.
3. ↑  "Muslim teacher fired for violating Geneva laws - SWI". Swissinfo.ch. 2002-12-19. अभिगमन तिथि 2017-04-09.
4. ↑  ELAINE SCIOLINO (2003-11-16). "A Muslim Scholar Raises Hackles in France - The New York Times". *Nytimes.com*. अभिगमन तिथि 2017-04-09.
5. ↑  "Hani Ramadan Wins Monetary Award After Being Fired For Supporting Islamic Stoning". Globalmbwatch.com. 2008-01-18. अभिगमन तिथि 2017-04-09.
6. ↑  "Controversial Muslim scholar wins in court". *Swissinfo*. अभिगमन तिथि 2017-04-09.
7. ↑  Bibollet, Christian (September 7, 2015). "Un complot juif contre le monde musulman: Hani Ramadan s'égare". *Le Temps*. मूल से 13 सितंबर 2015 को पुरालेखित. अभिगमन तिथि 19 जून 2021.
8. ↑  "Hani Ramadan : "La femme sans voile est comme une pièce de 2 euros, elle passe d'une main à l'autre"" (फ़्रेंच में). Marianne.net. मूल से 7 फ़रवरी 2017 को पुरालेखित. अभिगमन तिथि 2017-04-09.
9. ↑  "Swiss imam expelled from France" (अंग्रेज़ी में). telegraph.co.uk. अभिगमन तिथि 2017-04-09.
Mythological river and city in Hindu textsसाँचा:SHORTDESC:Mythological river and city in Hindu texts

शुक्तिमती चेदि साम्राज्य की राजधानी है जो हिन्दू साहित्य में वर्णित है। यह इसी नाम की शुक्तिमती नदी के तट पर स्थित है, जो इस क्षेत्र से होकर बहती है। पाली-भाषा के बौद्ध ग्रंथों में इसे सोत्थिवती-नागारा कहा गया है।

किंवदंती
--------

शुक्तिमती का निर्माण चंद्रवंश (चंद्र वंश) के एक चेदि राजा द्वारा किया गया बताया जाता है, जिसे उपरीचर वसु के नाम से जाना जाता है। महाभारत में कहा गया है कि शुक्तिमती नदी कोलाहाला नामक पर्वत पर प्रेम करने के लिए मजबूर होने के बाद जुड़वां बच्चों (एक लड़का और एक लड़की) को जन्म देती है। राजा द्वारा लात मारकर मुक्त किये जाने के बाद, नदी उसे जुड़वाँ बच्चे देती है। उपरिचार वासु लड़के को अपनी सेनाओं का सेनापति बनाता है और लड़की गिरिका से शादी करता है।

1. ↑  Walker, Benjamin (9 एप्रिल 2019). *Hindu World: An Encyclopedic Survey of Hinduism. In Two Volumes. Volume II M-Z* (अंग्रेज़ी में). Routledge. पृ॰ 27. आई॰ऍस॰बी॰ऍन॰ 978-0-429-62419-3.
2. ↑  Raychaudhuri, Hem Chandra (1923), *Political history of ancient India, from the accession of Parikshit to the extinction of the Gupta dynasty*, पृ॰ 66
3. ↑  Hiltebeitel, Alf (17 अगस्त 2011). *Dharma: Its Early History in Law, Religion, and Narrative* (अंग्रेज़ी में). Oxford University Press, USA. पृ॰ 354. आई॰ऍस॰बी॰ऍन॰ 978-0-19-539423-8.
4. ↑  Ganguli, Kisari Mohan (2004). *The Mahabharata of Krishna Dwaipayana Vyasa*. Kessinger Publishing. पृ॰ 154. आई॰ऍस॰बी॰ऍन॰ 1-4191-7125-9.
गणित में **सुतीक्ष्ण समुच्चय** अथवा **पोइंटेड समुच्चय** (**आधारी समुच्चय** अथवा **नियत समुच्चय** भी) {\displaystyle (X,x\_{0})} का क्रमित युग्म है जहाँ {\displaystyle X} एक समुच्चय तथा {\displaystyle x\_{0}} समुच्चय {\displaystyle X} का एक अवयव है जिसे इसका **आधार बिन्दु** कहते हैं तथा इसे अधार बिन्दु अथवा बेसपॉइंट पढ़ा जाता है।:10–11 

सुतीक्ष्ण समुच्चयों {\displaystyle (X,x\_{0})} और {\displaystyle (Y,y\_{0})} पर प्रतिचित्रण (जिसे **आधार प्रतिचित्रण**, **सुतीक्ष्ण प्रतिचित्रण**, अथवा **बिन्दू-सरंक्षी प्रतिचित्रण** कहा जाता है) {\displaystyle X} से {\displaystyle Y} में परिभाषित फलन हैं जो एक से अन्य में आधार बिन्दु का प्रतिचित्रण करते हैं। उदाहरण के लिए {\displaystyle f:X\to Y} इस प्रकार है कि {\displaystyle f(x\_{0})=y\_{0}} तो इसे निम्न रूप में प्रदर्शित किया जाता है:

{\displaystyle f:(X,x\_{0})\to (Y,y\_{0})}.
सुतीक्ष्ण समुच्चय को आपेक्षिक रूप से सरल बीजगणितीय संरचना माना जाता है। सार्वभौम बीजगणित के रूप में किसी एक नल्लरी संक्रिया से निर्मित सरंचना है जो आधार बिन्दु का चुनाव करती है।

सभी आधार प्रचित्रणों के वर्ग के साथ सभी सुतीक्ष्ण समुच्चयों का वर्ग संवर्ग सिद्धान्त का निर्माण करती है। इस संवर्ग में सुतीक्ष्ण एकल समुच्चय {\displaystyle (\{a\},a)} प्रारम्भिक और अंतिम बिंब अर्थात शून्य बिंब है।:226  यहाँ सामान्य समुच्चय से सुतीक्ष्ण समुच्चय पर यथातथ अवच्छेक है लेकिन यह पूर्ण नहीं है तथा ये संवर्ग तुल्यकारिक नहीं हैं।:44  विशेष्स रूप से रिक्त समुच्चय सुतीक्ष्ण समुच्चय नहीं है क्योंकि इसमें कोई भी अवयव नहीं होता जिसे आधार बिन्दु के रूप में उच्ना जा सके।

सुतीक्ष्ण समुच्चयों का संवर्ग और आधारी प्रतिचित्रण समतुल्य हैं लेकिन आंशिक फलनों और समुच्चयों के संवर्ग के साथ तुल्यकारिक नहीं हैं।

सन्दर्भ
-------

1. 1 2  Mac Lane (1998) p.26
2. 1 2  Grégory Berhuy (2010). *An Introduction to Galois Cohomology and Its Applications*. London Mathematical Society Lecture Note Series. **377**. Cambridge University Press. पृ॰ 34. Zbl 1207.12003. आई॰ऍस॰बी॰ऍन॰ 0-521-73866-0.
3. 1 2 3  Joseph Rotman (2008). *An Introduction to Homological Algebra* (2nd संस्करण). Springer Science & Business Media. आई॰ऍस॰बी॰ऍन॰ 978-0-387-68324-9.
4. ↑  Maunder, C. R. F. (1996), *Algebraic Topology*, Dover, पृ॰ 31.
5. 1 2  Lutz Schröder (2001). "Categories: a free tour". प्रकाशित Jürgen Koslowski and Austin Melton (संपा॰). *Categorical Perspectives*. Springer Science & Business Media. पृ॰ 10. आई॰ऍस॰बी॰ऍन॰ 978-0-8176-4186-3.
6. ↑  Saunders Mac Lane; Garrett Birkhoff (1999) [1988]. *Algebra* (3rd संस्करण). American Mathematical Soc. पृ॰ 497. आई॰ऍस॰बी॰ऍन॰ 978-0-8218-1646-2.
7. ↑  J. Adamek, H. Herrlich, G. Stecker, (18th January 2005) Abstract and Concrete Categories-The Joy of Cats Archived 2015-04-21 at the Wayback Machine
8. ↑  F. W. Lawvere; Stephen Hoel Schanuel (2009). *Conceptual Mathematics: A First Introduction to Categories* (2nd संस्करण). Cambridge University Press. पपृ॰ 296–298. आई॰ऍस॰बी॰ऍन॰ 978-0-521-89485-2.
**सैद्धांतिक प्रतिमान** या **सैद्धांतिक प्रतिरूप** (conceptual model) किसी तन्त्र, प्रक्रिया या अन्य चीज़ को दर्शाने या समझने व समझाने के लिए अवधारणाओं का एक समूह होता है। यह अवधारणाएँ मूल चीज़ के बारे में सोचने, तर्क-वितर्क व बात करने के लिए सुविधाजनक होता है। यह कई परिस्थितिओं में लाभदायक हो सकता है।

उदाहरण
------

किसी रेस्तरां में लोगों को बहुत देर से खाना मिलने की शिकायत रहती है, तो उसके प्रबन्धक एक अनौपचारिक सैद्धांतिक प्रतिमान बना सकते हैं, जिसमें वेटर, मेहमान, बावरचियों व मेज़ों की अवधारणाएँ प्रयोग होती हैं। इसके बाद प्रबन्धक लिख सकते हैं कि किसी मेज़ पर किस समय लोगों को बेठाया गया, किस समय उनसे वेटर द्वारा खाने का आदेश (ऑर्डर) लिए गए, किस समय यह ऑर्डर वेटर द्वारा रसोई तक पहुँचाए गए, किस समय खाना तैयार हुआ और किस समय मेहमानों को परोसा गया। यदि कुछ दिनों तक इन समयों को लिखा जाए तो बहुत से निष्कर्ष निकल सकते हैं। मसलन यह पता लग सकता है कि सब कुछ समय से होता है लेकिन रेस्तरां के एक कोने में बैठे लोगों का ऑर्डर देर से लिया जाता है और उन्हीं से शिकायते आती हैं, यानि कि वेटरों को यह निर्देश दिया जा सकता है कि उस कोने में बैठे लोगों पर विशेष ध्यान दिया जाए।

इन्हें भी देखें
---------------

* गणितीय प्रतिमान
* भौतिक प्रतिमान

सन्दर्भ
-------

1. ↑  Gregory, Frank Hutson (January 1992) Cause, Effect, Efficiency & Soft Systems Models Warwick Business School Research Paper No. 42. With revisions and additions it was published in the *Journal of the Operational Research Society* (1993) 44(4), pp. 149–68.
2. ↑  Mylopoulos, J. "Conceptual modeling and Telos1". प्रकाशित Loucopoulos, P.; Zicari, R (संपा॰). *Conceptual Modeling, Databases, and Case An integrated view of information systems development*. New York: Wiley. पपृ॰ 49–68. CiteSeerX 10.1.1.83.3647.
3. ↑  A Conceptual model of dining satisfaction and return patronage. International Journal of Contemporary Hospitality Management, 11(5), 205–222. Kotler, P. (1973).
सन् १९०० में एक सर्कस का विज्ञापन
'*सर्कस* एक चलती-फिरती कलाकारों की कम्पनी होती है जिसमें नट, विदूषक , अनेक प्रकार के जानवर (जैसे बाघ आदि) एवं अन्य प्रकार के भयानक करतब दिखाने वाले कलाकार होते हैं। सर्क्स एक वृत्तिय या अण्डाकार घेरे में दिखाया जाता है जिसके चारो तरफ दर्शकों के बैठने की व्यवस्था होती है। अधिकांशत: यह सब कुछ एक विशाल तम्बू के नीचे व्यवस्थित होता है।

करतब
----

भले ही आज के दौर में मनोरंजन के साधनों में वृद्धि होने से सर्कस देखने में लोगों की रूचि कम हुई हो. मगर आज भी बच्चों के बीच इसकी बड़ी लोकप्रियता हैं. सर्कस एक तरह का प्रशिक्षित खेल हैं. जिसमें मार्शल आर्ट, नृत्य, जिम्नास्टिक, संवाद आदि में प्रोफेसनल लोग ही हिस्सा लेते हैं. किसी मेले में मुख्य रूप से सर्कस का आयोजन अवश्य ही होता हैं. इसमें काम करने वाले कलाकार अपनी जान जोखिम में डालकर लोगों का मनोरंजन करते हैं. सर्कस देखने के लिए हमें एक टिकट खरीदनी पडती हैं. उसी पैसे से इन कलाकारों का गुजर बसर चलता हैं. पतली सी रस्सी या धागे के सहारे उछल कूद, बाइक को गहरी खाई में कूदना, जलती हुई तश्तरी में कूदना आदि प्रकार के खेल दिखाए जाते हैं.

बाहरी कड़ियाँ
-------------

* Dictionary of Circus Slang (American and British/European)

संदर्भ
------
सर्जना
------

सर्जना बी. आई. टी. सिंदरी से प्रकाशित होने वाली वार्षिक संस्थान पत्रिका है। इसका माध्यम हिंदी और अंगरेजी दोनों है। यह मुख्या रूप से साहित्य को समर्पित है। इस पत्रिका का आरम्भ सामानांतर के नाम से हुई कालांतर में इसका नाम सर्जना हो गया। इसके मुख्या संरक्षक निदेशक, बी. आई. टी. सिंदरी श्री एस.के.सिंह. हैं। इसके वर्तमान संयोजक डॉ॰ए. के. एस. चौधरी हैं। इसके मुख्य प्राध्यापक श्री रवि शंकर प्रसाद हैं। इसके वर्तमान मुख्य संपादक श्री मनीष वत्स हैं।

चयन प्रक्रिया
-------------

इसके सदस्यों का चयन बी. आई. टी. सिंदरी के प्रथम सेमेस्टर के छात्रों के बीच से होता है। सर्जना में चयन हेतु रचनाशीलता, सहज साहित्यिक प्रतिभा की परख की जाती है। इसके लिए एक लिखित परीक्षा हिंदी अथवा अंग्रेजी में ली जाती है। तत्पश्चात अंतर्वीक्षा का एक सत्र होता है। इनका चयन सर्जना में पत्रकार के रूप में प्रारंभ होता है।

सर्जना और सर्जना वितान
----------------------

सर्जना वितान सर्जना के पूर्ववर्ती सदस्यों द्वारा संचालित मुख्य मार्गदर्शी संस्था है। तथापि इसमें सर्जना के अंतिम वर्ष के छात्र भी शामिल हैं। इसका वार्षिक आयोजन सर्जना विसंवाद है। इसका आयोजन एक साहित्यिक महोत्सव कि तरह होता है।
**वेस्ट एंड रेडबैक** नामक **साउथ ऑस्ट्रेलिया क्रिकेट टीम**, जिसका नाम "द दक्षिणी रेडबैक" है, साउथ ऑस्ट्रेलिया के एडीलेड में स्थित ऑस्ट्रेलियाई पुरुषों की पेशेवर प्रथम श्रेणी क्रिकेट टीम है। रेडबैक एडीलेड ओवल में अपने घरेलू मैच खेलते हैं और साउथ ऑस्ट्रेलिया के लिए राज्य क्रिकेट टीम हैं, शेफील्ड शील्ड प्रतियोगिता में राज्य का प्रतिनिधित्व करते हैं और सीमित ओवरों रियोबी वन डे कप का प्रतिनिधित्व करते हैं। उनकी रॉयबी वनडे कप वर्दी काले आस्तीन के साथ एक लाल शरीर की विशेषता है। वेस्ट एंड के साथ प्रायोजन समझौते के कारण उन्हें वेस्ट एंड रेडबैक के रूप में जाना जाता है। रेडबैक ने पूर्व में अब-निष्क्रिय केएफसी ट्वेंटी-20 बिग बैश में भाग लिया था, लेकिन 2011 में एडीलेड स्ट्राइकर्स ने इसका नेतृत्व किया क्योंकि इस लीग को बिग बैश लीग के साथ बदल दिया गया था।

संदर्भ
------

1. ↑  साउथ ऑस्ट्रेलिया सरकार (2013), Adelaide Oval Redevelopment Archived 2019-03-13 at the Wayback Machine, Department of Planning, Transport & Infrastructure, retrieved 14 September 2013
2. ↑  "संग्रहीत प्रति". मूल से 6 मई 2018 को पुरालेखित. अभिगमन तिथि 6 मई 2018.
साईकल का उत्पादन पहली बार १९वी सदी मैं हुआ था। और अब इन्कि संख्या अरबों मैं है। विश्व मैं अधिक्तर लोगों के लिये ये यात्रा का प्राथमिक साधन है। इसकी लोकप्रियता का एक करण यह है कि इसमें किसी प्रकार के इन्धन कि आवश्यकता नहीं पड़ती, एवं यह यात्रा के दुसरे साधनो से सस्ता होता है।

साईकल का इतिहास
---------------

फ़्राँसे में मोशिए दे सिवरांक नाम का एक बालक था उसको चार पहियों वाला घोड़े का खिलौना बहुत पसंद था। जिस दिन उसका एक जन्म दिन था उसके पिता ने उसको शाम को एक डिब्बा दिया उसने झटपट उसको खोला तो वही घोड़े का खिलौना निकाला
उस में चार पहिए लगे थे वह इसको पाकर इतना ख़ुश हुआ की जैसे उसके अपने पैरों में मानो पहिए लग गये हों।

जब मोशिए बड़ा होने लगा, वो उस खिलौने से खेलने की उम्र पार कर चुका था पर वह बड़ा हो कर भी अक्सर सोचता कि कोई ऐसी सवारी बने जो घोड़े जैसी हो क्यों कि वो अब उस घोड़े की सवारी का मज़ा नही भुला था| आख़िर एक दिन मोशिए का यह सपना सच हो गया उसने उस घोड़े के खिलौने के आधार पर ही एक सवारी बनाई उस में केवल दो पहिए लगाए - यही विश्व की पहली साईकिल थी।

सन्दर्भ
-------

1. ↑  "SBAI". Scientific World. मूल से 30 अक्तूबर 2015 को पुरालेखित. अभिगमन तिथि June 7,2013. `|accessdate=` में तिथि प्राचल का मान जाँचें (मदद)
10 डाउनिंग स्ट्रीट का मुख्य द्वार
तत्कालीन प्रधानमंत्री, डेविड कैमरून, थाई प्रधानमंत्री के साथ, दस डाउनिंग स्ट्रीट के मुख्य दरवाज़े के बहार
**दस डाउनिंग स्ट्रीट**, (१०, डाउनिंग स्ट्रीट) यूनाइटेड किंगडम के प्रधानमंत्री के आधिकारिक निवास और प्रधान कार्यालय है। यह लंदन के सिटी ऑफ़ वेस्ट्मिन्स्टर में स्थित एक इमारत है, जोकी डाउनिंग स्ट्रीट पर स्थित है। इस भवन को सबसे पहले १६८४ में बनाया गया था। यह ब्रिटिश राजप्रासाद, बकिंघम पैलेस और संसद भवन, वेस्टमिंस्टर पैलेस के पास स्थित है। 10 डाउनिंग स्ट्रीट में 100 से अधिक कमरे हैं।

इन्हें भी देखें
---------------

* ब्रिटिश संसद
* बकिंघम पैलेस
* वेस्ट्मिन्स्टर का महल
* यूनाइटेड किंगडम के प्रधानमंत्री

सन्दर्भ
-------

बाहरी कड़ियाँ
-------------

|  |  |
| --- | --- |
|  | **10 Downing Street** से संबंधित मीडिया विकिमीडिया कॉमंस पर उपलब्ध है।  |

* Number 10 official website
	+ Prime Ministers in History
	+ History of the building
	+ Virtual Tour of 10 Downing Street
* Photos from the Prime Minister's Office
* 10 Downing Street section from the *Survey of London*
	+ Plans of 10, 11 and 12 Downing Street (published 1931): ground; first; second and third floors
अपने दो मंत्रियों के साथ साओ पी, सातवी सदी ईसवी में तंग काल में बना चित्र
**साओ पी** (चीनी भाषा: 曹丕, अंग्रेज़ी: Cao Pi; जन्म: १८७ ईसवी, देहांत: २९ जून २२६ ई), जिसका औपचारिक नाम वेई के सम्राट वेन था, प्राचीन चीन के तीन राजशाहियों के काल में साओ वेई राज्य का सम्राट था। वह हान राजवंश काल के साओ साओ नामक ज़मींदार का दूसरा बेटा था। वह अपने सारे भाईयों में सबसे चालाक माना जाता था और पढ़ाई और युद्धों में व्यस्त रहने कि बजाए हान साम्राज्य के दरबारी मामलों में शामिल रहता था। २२० ईसवी में उसने उस समय के हान शासक, सम्राट शियान, को सिंहासन से उतरने पर मजबूर कर दिया और अपने आप को साओ वेई राज्य का सम्राट घोषित कर दिया। उसके पिता शु हान और वू राज्यों के ख़िलाफ़ युद्धों में लगे हुए थे, जिन्हें साओ पी ने जारी तो रखा लेकिन जिनमें उसे सफलता नहीं मिली। उसने अपने राज्य को संगठित किया और सरकारी सेवकों की नियुक्ति में सुधार किये जिस से अच्छी क्षमता वाले लोग सेवा में लगे और राज्य का भला हुआ।

इन्हें भी देखें
---------------

* साओ वेई राज्य (प्राचीन चीन)
* तीन राजशाहियाँ
* हान राजवंश

सन्दर्भ
-------

1. ↑  The human tradition in premodern China, Kenneth James Hammond, Rowman & Littlefield, 2002, ISBN 978-0-8420-2959-9
**शिरीन एफ रत्नागर** एक भारतीय पुरातत्वविद् है जिनका काम सिंधु घाटी सभ्यता पर केंद्रित है। वह कई ग्रंथों की लेखिका हैं।

कैरियर
------

रत्नागर की शिक्षा डेक्कन कॉलेज, पुणे, पुणे विश्वविद्यालय से है। उन्होंने मेसोपोटेमिया, पुरातत्व का अध्यनन पुरातत्व संस्थान, यूनिवर्सिटी कॉलेज लंदन से किया।

वह जवाहरलाल नेहरू विश्वविद्यालय, दिल्ली के ऐतिहासिक अध्ययन केंद्र में पुरातत्व और प्राचीन इतिहास की प्रोफेसर थी।  वह २००० में सेवानिवृत्त हुई, और वर्तमान में मुंबई में रहने वाली एक स्वतंत्र शोधकर्ता है। उन्हें सिंधु घाटी सभ्यता का अंत करने वाले योगदान कारकों की खोजबीन के लिए जाना जाता है।

प्रकाशन
-------

* अयोध्या : आर्किओलोजी आफ्टर एक्सकेवेशन  तुलिका बुक्स (२००७)।
* द  टाइमचार्ट हिस्ट्री ऑफ़ अन्शिएन्ट इजीपट, वर्थ: ISBN190302532X।
* मेकर्स एंड शकेर्स : अर्ली इंडियन टेक्नोलॉजी इन द हाउसहोल्ड, विलेज, एंड अर्बन वर्कशॉप , तुलिका बुक्स (२००७)।
* बीइंग ट्राइबल, प्राइमस बुक्स (२०१०). ISBN 9380607024।

सन्दर्भ
-------

1. ↑  "Shereen Ratnagar". Harappa.com. मूल से 26 दिसंबर 2014 को पुरालेखित. अभिगमन तिथि 2014-12-25.
2. ↑  "Shereen Ratnagar: A past to mirror ourselves" (PDF). Topoi.org. मूल से 26 दिसंबर 2014 को पुरालेखित (PDF). अभिगमन तिथि 2014-12-25.
**सुकड़ी नदी** (Sukri River) भारत के राजस्थान राज्य में बहने वाली एक नदी है। यह पाली ज़िले में अरावली पर्वतमाला की पश्चिमी ढलानों में उत्पन्न होती है और सिरोही, जालौर और बाड़मेर ज़िलो से बहकर निकलती है, और मजल गाँव के समीप लूणी नदी में विलय हो जाती है। जालौर ज़िले में बांकली बाँध इस नदी पर स्थित है।
सुकड़ी नदी अरावली पर्वतमाला के घाटों से निकलती हुई पाली जिले के सानोद डरी कुलथाना ढिंगाना से होती हुई जालोर जिले के वाकली बांध फूल होने के बाद ये नदी का पानी बाड़मेर जिले मे मजल गांव से आगे लूणी नदी और पाली से आने वाली बांडी नदी में विले हो जाती है
जब ये नदी ओवर फ्लो हो जाती है तो कुलथाना पुल से आवागमन बंद हो जाता है ये नदी ओवर फ्लो होने से जालोर का पाली और जोधपुर का संपर्क टूट जाता है
इस नदी पर कुलथाना में ओवर फ्लो पुल निर्माण किया जाना साहिये ताकि कुलथाना के आस पास के गावो का सम्पर्क जुड़ा रहे जिला मुख्यालय से वो तहसील मुख्यालय से
Report by Narayan Patel RLP नेता पाली धीगाना

इन्हें भी देखें
---------------

* लूणी नदी
* पाली ज़िला
* जालौर ज़िला

सन्दर्भ
-------

1. ↑  "Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332
2. ↑  "Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990
**सुष्मिता राय** एक भारतीय किकबॉक्सर हैं, जिन्होंने २०१६ में WAKO एशियाई किकबॉक्सिंग चैम्पियनशिप में सिल्वर पदक हासिल किया था और वर्ल्ड मार्शल आर्ट्स मास्टर्सशिप २०१६ में कांस्य पदक जीता। सुष्मिता राय, सिक्किम के मजिदर के भास्मेई गांव से हैं। उन्होंने सिक्किम गवर्नमेंट कॉलेज, तदोंग-गंगटोक से आर्ट्स में अपनी बैचलर्स की पढ़ाई पूरी की है और अब वह रे वैली इंटरनेशनल स्कूल की कोचिंग प्रशिक्षक हैं।
वह बीबी सुब्बा द्वारा प्रशिक्षित की गई और डब्लिन में WAKO वर्ल्ड किक-बॉक्सिंग चैम्पियनशिप के लिए जाने से पहले, उनके कोच ने कहा "मुझे लगता है कि उनकी कड़ी मेहनत और ईमानदारी का भुगतान किया गया है। ओर उन्होंने यह भी कहा की कोच के रूप में, यह उनके लिए एक बड़ी उपलब्धि है कि वे इस स्तर तक पहुंची, मुझे उम्मीद है कि वे देश और राज्य के लिए विश्व चैंपियनशिप से पदक लाएंगे। और सुष्मिता राय ने दक्षिण कोरिया के उत्तरी चुंगचौंग प्रांत के चेओंगजू में आयोजित वर्ल्ड मार्शल आर्ट्स मास्टर्सशिप २०१६ में कांस्य पदक जीता, जिसमें १९०० से अधिक एथलीट और ८१ देशों के अधिकारियों ने कंटबॉक्सिंग, तायक्वोंडो, जूडो और १७ विषयों में भाग लिया था जिसमे किकबॉक्सिंग, तायक्वोंडो, जूडो और केंडो भी थे।

सन्दर्भ
-------

1. ↑   "WAKO ASIAN KICKBOXING CHAMPIONSHIPS 2015 PUNE- India 1-9/08/2015"
2. ↑  "2016CHEONGJU WORLD MARTIAL ARTS MASTERSHIPS > Event Information > Ju-Jitsu".
3. ↑  "Sikkim Express - Timeline". Facebook. Retrieved 2016-09-15.
4. ↑   "Sikkim NOW!: Three from Sikkim in Indian Kick Boxing Team". Sikkimnow.blogspot.in. 2015-10-17. Retrieved 2016-09-15.
5. ↑  "2016CHEONGJU WORLD MARTIAL ARTS MASTERSHIPS > Event Information > Kendo". 2016martial-arts.kr. Retrieved 2016-09-15.
**सुशीला रोहतगी** (21 अगस्त 1921 - 9 अप्रैल 2011 ) भारत की एक राजनेता थीं। वे मदन मोहन मालवीय की परपोती (प्रपौत्री) थीं। वह ऐसी राजनीतिज्ञ थीं जो स्थानीय निकाय से लेकर लोकसभा और राज्यसभा की सदस्य भी बनीं। वह प्रांतीय और केंद्रीय सरकार में कई विभागों में मंत्री रहीं। 

उनका जन्म प्रयागराज में 21 अगस्त 1921 को हुआ था। काशी हिंदू विश्वविद्यालय के संस्थापक पंडित मदन मोहन मालवीय के पोते कपिलदेव मालवीय की बेटी थीं। उनकी स्कूली शिक्षा थियोसोफिकल स्कूल इलाहाबाद, सेंट मेरी कान्वेंट और क्रासथवेट गर्ल्स कॉलेज और इलाहाबाद विश्वविद्यालय में हुई। उन्होंने इतिहास में एमए किया था। उनका विवाह 1947 में समाज सुधारक महेंद्र रोहतगी के साथ हुआ। वे 1945 में इलाहाबाद विश्वविद्यालय में इतिहास की प्रोफेसर नियुक्त हुईं। उनके दो बेटे और तीन बेटियां हुईं। 

सुशीला रोहतगी 1959 में कानपुर नगर निगम की सदस्य चुनीं गईं। [उत्तर प्रदेश की तीसरी विधानसभा सभा में विधायक रहीं। 1962 उत्तर प्रदेश विधान सभा चुनाव में इन्होंने उत्तर प्रदेश के कानपुर जिले के 325 - कानपुर नगर-5 विधान सभा निर्वाचन क्षेत्र से कांग्रेस की ओर से चुनाव में भाग लिया। 

सुशीला रोहतगी 1967 में उत्तर प्रदेश के बिल्हौर से कांग्रेस के टिकट पर चौथी लोकसभा का चुनाव जीत कर संसद में पहुंची। उन्होंने दूसरी बार 1971 का चुनाव भी बिल्हौर से ही जीता। वे 1985 में उच्च सदन राज्यसभा की सदस्य भी चुनीं गईं। 

सुशीला रोहतगी को मई 1971 में इंदिरा गांधी ने अपनी सरकार में वित्त राज्यमंत्री बनाया। बाद में राज्यसभा के सदस्य के कार्यकाल में वे 1985 में राजीव गांधी के मंत्रिमंडल में शिक्षा और संस्कृति राज्यमंत्री बनाई गईं। बाद में 1989 तक उन्होंने कई और मंत्रालयों का कामकाज देखा। वे ऑल इंडिया वूमेन कान्फ्रेंस में भी सक्रिय रहीं। वे कान्फ्रेंस की कानपुर शाखा की अध्यक्ष भी रहीं। 

सुशीला रोहतगी लखनऊ विश्वविद्यालय कोर्ट की सदस्य रहीं। वे यूपी सिटिजन्स कौंसिल, यूपी सरकार में उच्च शिक्षा और महिला शिक्षा समिति की भी सदस्य रहीं। वे यूपी स्टेट सोशल वेलफेयर बोर्ड, कानपुर नगर निगम के कार्यकारी समिति की भी सदस्य रहीं। वे यूपी बोर्ड टेक्निकल एजुकेशन फॉर वूमेन की भी सदस्य रहीं। सांसद के तौर पर वे शांति परिषद हेलिंसकी में 1965 में भारत का प्रतिनिधित्व करने गईं। वे 1958 में कोलंबों में हुए एफ्रो एशियन वूमेन कान्फ्रेंस में भी गईं।

सुशीला रोहतगी ने "बापू ने कहा था" नामक पुस्तक हिंदी में लिखी। तमाम पत्र पत्रिकाओं में वे हिंदी और अंग्रेजी में अक्सर लिखती थीं। उनकी रूचि शास्त्रीय संगीत और नृत्य में भी थी। खेलों में उनकी रूचि बैडमिंटन में रही। खाली समय में उन्हें साहित्य पढ़ना पसंद था। नब्बे वर्ष की उम्र में कानपुर में 2011 में उनका निधन हो गया।

प्रमुख तिथियाँ
1921 में 21 अगस्त को प्रयागराज में जन्म हुआ।

1947 में 27 जनवरी को महेंद्र रोहतगी के साथ विवाह हुआ।

1962 में उत्तर प्रदेश विधानसभा की सदस्य चुनीं गईं।

1967 में बिल्हौर (यूपी) लोकसभा का चुनाव जीता।

1985 में वे राज्यसभा की सदस्य चुनीं गईं।

1988 से 1994 तक यूपी विधानपरिषद की सदस्य रहीं।

2011 में नौ अप्रैल को उनका निधन हो गया।

सन्दर्भ
-------

1. ↑  "उत्तर प्रदेश विधान सभा". मूल से 10 अगस्त 2019 को पुरालेखित. अभिगमन तिथि 15 जून 2020.
**सुषमा सिंह**  (जन्म 22 मई 1949) भारत की महिला मुख्य सूचना आयुक्त रह चुकी हैं। वे यह पद संभालने वाली भारत की दूसरी महिला हैं।22 मई 2014 को उनकी सेवानिवृति के बाद अब इस पद पर राजीव माथुर कार्यरत हैं।

प्रारंभिक शिक्षा
----------------

सुषमा का जन्म 22 मई 1949 को रांची में हुआ था। उनकी प्रारंभि‍क शि‍क्षा रांची में हुई। उन्होंने रांची विश्वविद्यालय से स्नातक ऑनर्स की पढा़ई खत्म करने के बाद पब्लिक एडमिनिस्ट्रेशन में पीजी डिप्लोमा किया। उसके बाद वे भारतीय प्रशासनिक सेवा की सदस्य एवं झारखंड कैडर के 1972 बैच की आईएएस ‍अधिकारी बनीं।

करियर
-----

सुषमा ने अपने करियर की शुरुआत बिहार से ही की और सबसे पहले कृषि उत्पाद की आयुक्त बनीं। इसके बाद वे प्राथमिक शिक्षा, माध्यमिक और उच्च शि‍क्षा विभाग और सोशल वेलफेयर विभाग की सचिव के साथ-साथ कई विभागों में मुख्य सचिव का पद संभाला। बिहार से झारखंड अलग राज्य बनने के बाद वे राज्य की पहली गृह सचिव नियुक्त हुईं, जो बाद में राज्य की विकास आयुक्त बनीं। इसके बाद वे केंद्र सरकार के वॉटर रिर्सोस मंत्रालय में अतिरिक्त सचिव तथा ग्रामिण विभाग मंत्रालय की संयुक्त सचिव नियुक्त हुईं। वे भारत के पंचायती राज मंत्रालय की सचिव तथा विकास मंत्रालय में नार्थ-इर्स्ट क्षेत्र की सचिव का भी पद संभाला। वे 1972 से 1992 तक भारतीय प्रशासनिक सेवा की सदस्य रह चुकी हैं। इसके बाद वो केंद्र सरकार की सचिव बनीं।

सन्दर्भ
-------

1. ↑  "रांची की सुषमा सिंह मुख्य सूचना आयुक्त". जियूज बी सीसी. 6 दिसम्बर 2013. मूल से 25 दिसंबर 2018 को पुरालेखित. अभिगमन तिथि 6 दिसम्बर 2013.
2. ↑  "सुषमा चीफ इन्फॉरमेशन कमिश्नर". नवभारत टाइम्स. 6 दिसम्बर 2013. मूल से 22 दिसंबर 2013 को पुरालेखित. अभिगमन तिथि 6 दिसम्बर 2013.
3. ↑  "राष्ट्रपति ने मुख्य सूचना आयुक्त को पद की शपथ दिलाई". पत्र सूचना कार्यालय, भारत सरकार. 22मई 2014. मूल से 23 मई 2014 को पुरालेखित. अभिगमन तिथि 23 मई 2014. `|date=` में तिथि प्राचल का मान जाँचें (मदद)
4. ↑  "केंद्रीय सूचना आयुक्त सुषमा सिंह : प्रोफाइल". वेब दुनिया हिन्दी. मूल से 9 दिसंबर 2013 को पुरालेखित. अभिगमन तिथि 6 दिसम्बर 2013.
5. ↑  "सूचना आयुक्त सुषमा सिंह होंगी नई मुख्य सूचना आयुक्त". लाइव हिंदुस्तान. 5 दिसम्बर 2013. मूल से 12 दिसंबर 2013 को पुरालेखित. अभिगमन तिथि 6 दिसम्बर 2013.
**सेंट हेलेन की रग्बी और क्रिकेट ग्राउंड**, स्वानसी, वेल्स में एक खेल स्थल है, जो सिटी और काउंटी ऑफ़ स्वानसी काउंसिल के स्वामित्व और संचालित है। मुख्य रूप से रग्बी यूनियन और क्रिकेट के लिए उपयोग किया जाता है, यह 1873 में खुलने के बाद से स्वानसी आरएफसी और स्वानसी क्रिकेट क्लब का घरेलू मैदान रहा है।

रग्बी यूनियन में, सेंट हेलेन 1882 में वेल्स राष्ट्रीय टीम के पहले घरेलू मैच के लिए स्थान था। यह नियमित रूप से वेल्स द्वारा उपयोग किया जाता रहा, अक्सर पांच देशों की चैम्पियनशिप के लिए, 1954 तक, लेकिन 1997 के बाद से केवल एक पूर्ण अंतर्राष्ट्रीय मंचन किया। हाल ही में, ग्राउंड का उपयोग वेल्स महिला टीम द्वारा किया गया है।

ग्लैमरगन काउंटी क्रिकेट क्लब ने नियमित रूप से 1921 से सेंट हेलेन को एक आउटग्राउंड के रूप में इस्तेमाल किया है। ग्राउंड ने 1973 में न्यूजीलैंड के खिलाफ इंग्लैंड और पाकिस्तान और श्रीलंका के बीच 1983 के विश्व कप मैच में दो एक दिवसीय अंतर्राष्ट्रीय मैचों का मंचन किया है। सेंट हेलेन, प्रथम श्रेणी क्रिकेट में एक ही ओवर में सर गारफील्ड सोबर्स के छह छक्कों का स्थान था, एक ही ओवर में अधिकतम संभव रन, और पहली बार ऐसा किया गया था।

सेंट हेलेन ने दो अन्य खेलों में अंतर्राष्ट्रीय मैचों का भी मंचन किया है। रग्बी लीग में, वेल्स ने 1945 और 1978 के बीच मैदान पर तेरह मैच खेले, जिनमें से दो 1975 विश्व कप टूर्नामेंट का हिस्सा थे। 1894 में वेल्स और आयरलैंड के बीच फुटबॉल का आयोजन सेंट हेलेन में हुआ।

सन्दर्भ
-------
द **सेंटर फॉर द ग्रेट इस्लामिक इनसाइक्लोपीडिया:** ईरानी और इस्लामी संस्कृति के बारे में सामान्य और सामयिक विश्वकोशों के शोध और प्रकाशन के कार्य के साथ एक प्रमुख ईरानी शोध संस्थान है।     इस्लामिक और ईरानी अनुसंधान परिदृश्य के भीतर, यह देश के अग्रणी और सबसे प्रतिष्ठित संस्थानों में से एक है, जो पूरे क्षेत्र के विद्वानों को आकर्षित करता है। केंद्र में ईरानी और इस्लामी संस्कृति पर सबसे बड़ा पुस्तकालय है। इमारत को 2001 में वास्तुकला के लिए आगा खान पुरस्कार के लिए नामांकित किया गया था।

उल्लेखनीय शोधकर्ता
------------------

द सेंटर फॉर द ग्रेट इस्लामिक इनसाइक्लोपीडिया के उल्लेखनीय पूर्व और वर्तमान वैज्ञानिक हैं दारीश शायगन, अजरताश अजरनौश, जावद तबताबाई, फरहाद दफ्तरी, विलफर्ड मैडेलुंग, एज्जातुल्लाह फूलदवंद, कातयुन मजदापुर और अब्बास अनवरी। 

A map of the entire CGIE.

इन्हें भी देखें
---------------

* इनसाइक्लोपीडिया ऑफ इस्लाम

संदर्भ
------

1. ↑  "About Center for the Great Islamic Encyclopedia on the website of Farsnews". मूल से 2 अगस्त 2017 को पुरालेखित. अभिगमन तिथि 1 मार्च 2023.
2. ↑  About Center for the Great Islamic Encyclopedia on the website of the Hamshahri newspaper
3. ↑  About Center for the Great Islamic Encyclopedia on the website of the Mehrnews agency
4. ↑  About Center for the Great Islamic Encyclopedia on the Tasnim news agency

बाहरी कड़ियाँ
-------------

कुरआन मजीदकी इन्साइक्लोपीडिया] हिंदी पीडीऍफ़
**सुकरौली**, उत्तर प्रदेश के कुशीनगर जिले का एक विकासखण्ड है एवं एक कस्बा है। इसे **सुकरौली बाजार** भी कहते हैं। यह राष्ट्रीय राजमार्ग 28 पर गोरखपुर से 27 किमी पूर्व में स्थित है।

यह कुशीनगर जिले के 14 ब्लॉकों में से एक है। सरकारी रिकॉर्ड के अनुसार, सुकरौली का ब्लॉक कोड 656 है। ब्लॉक में 99 गाँव हैं और इस ब्लॉक में कुल 31011 घर हैं। सुकरौली के ब्लॉक प्रमुख श्री इन्द्रमणि सिंह हैं । इसका विधानसभा क्षेत्र हाटा पड़ता है। सुकरौली ईंट के भट्टों के लिए भी पूरे जिले में जाना जाता है।

सुकरौली ब्लॉक की जनसंख्या
-------------------------

सुकरौली की आबादी 189203 है। इसमें से 94873 पुरुष हैं जबकि महिलाओं की संख्या 94330 है। इस ब्लॉक में 0-6 वर्ष के आयु वर्ग के 27897 बच्चे हैं। इनमें 14493 लड़के और 13404 लड़कियां हैं।

सुकरौली ब्लॉक की साक्षरता दर
----------------------------

सुकरौली ब्लॉक में साक्षरता दर 58% है। कुल 189203 जनसंख्या में से 110588 यहाँ साक्षर हैं। पुरुषों में साक्षरता दर 69% है क्योंकि कुल 94873 में से 66114 पुरुष शिक्षित हैं जबकि महिला साक्षरता दर 47% है क्योंकि कुल 94330 में से 44474 महिलाएँ इस ब्लॉक में साक्षर हैं। 
नकारात्मक भाग यह है कि सुकरौली ब्लॉक का निरक्षरता अनुपात 41% है। यहां कुल 189203 व्यक्तियों में से 78615 निरक्षर हैं। यहाँ पुरुष निरक्षरता दर 30% है क्योंकि कुल 94873 में से 28759 पुरुष निरक्षर हैं। महिलाओं में निरक्षरता दर 52% है और इस ब्लॉक में कुल 94330 महिलाओं में से 49856 निरक्षर हैं।

सुकरौली ब्लॉक की कृषि स्थिति
----------------------------

सुकरौली ब्लॉक के कब्जे वाले व्यक्ति की संख्या 70990 है, हालांकि 118213 गैर-नियोजित हैं। और 70990 व्यक्तियों में से 13725 व्यक्ति पूरी तरह से खेती पर निर्भर हैं।

सांस्कृतिक पहलू
---------------

यहाँ बोली जाने वाली बोली भोजपुरी है जो यहाँ की एक लोकप्रिय बोली है। यहाँ की संस्कृति एवं लोक कला में भोजपुरी की छाप स्पष्ट रूप से दिखती है। सुकरौली से मात्र 25 किमी दूर कुशीनगर में महात्‍मा बुद्ध की समाधि स्थित है। यहीं पर भगवान बुद्ध का महापरिनिर्वाण हुआ।

सुविधाएँ
--------

यह कस्बा, जिला मुख्यालय से सडक मार्ग द्वारा जुड़ा हुआ है। आर्थिक क्रियाकलापों से सम्बंधित सुविधाओं के रूप में यहाँ पंजाब नेशनल बैंक, सेंट्रल बैंक ऑफ़ इण्डिया, पूर्वांचल बैंक की शाखा है।

शिक्षा व्यवस्था
---------------

यहाँ शिक्षा व्यवस्था भी ठीक ठाक है। NH-28 पर स्थित नेहरू इण्टर कॉलेज बहुत पुराना कॉलेज है जहाँ से एक से एक होनहार छात्र निकले हैं। इस कॉलेज से इंजीनियर, डॉक्टर तो बने ही हैं यहाँ तक वैज्ञानिक भी बने हैं।

बाहरी कड़ियाँ
-------------

* सुकरौली
* सुकरौली
**हिंदुस्तान प्रीफैब लिमिटेड** भारत की सार्वजनिक क्षेत्र का उपक्रम (कंपनी) है।

परिचय एवं इतिहास
----------------

पाकिस्तान से विस्थापित होकर आए लोगों को जल्द आवास समाधान मुहैया कराने के उद्देश्य से 1948-49 9 में हिंदुस्तान प्रीफैब लिमिटेड़ की स्थापना की गई थी। सार्वजनिक क्षेत्र का यह केन्द्रीय उपक्रम आवास एवं शहरी गरीबी उपशमन मंत्रालय के तहत है। 2007-08 तक इसका संचित नुकसान 138.20 करोड़ रुपए और (-) 132.49 करोड़ रुपए की शुद्ध संपत्ति थी। सितंबर, 2004 से ही इसके कारखाने में उत्पादन ठप था। इस कंपनी का संचालन दिल्ली और आस-पास के इलाकों तक ही सीमित था। सरकार के बजटीय समर्थन के द्वारा वेतन का भुगतान किया जाता था। अपने भविष्य के प्रति अनिश्चितता की स्थिति के कारण कंपनी के कर्मचारी हतोत्साहित थे। औद्योगिक संबंध बेहद तनावपूर्ण थे। 1992 के बाद से कर्मचारियों के वेतनमान में संशोधन नहीं किया गया था।

सरकारी उद्यम पुनर्गठन बोर्ड की सिफारिशों के आधार पर 20 अगस्त 2009 को केन्द्रीय मंत्रिमंड़ल ने कंपनी के वित्तीय पुनर्गठन को मंज़री दे दी। इसके लिए बिना किसी नकदी दिए कंपनी के 128 करोड़ रुपए के बकाया ऋणों और ब्याज को इक्विटी में तब्दील कर दिया गया। यह 01 अप्रैल 2008 से प्रभावी हुआ।

काम के ऑर्डर को सुरक्षित करने, सकल कारोबार में सुधार लाने, कर्मचारियों की शिकायतों का निवारण करने, उन्हें परियोजना स्थल तक ले जाने को प्रोत्साहित करने, निष्क्रिय कर्मचारियों को फिर से तैनात करने और अनुबंध के आधार पर लोगों को लाने वगैरह जैसे कई कदम उठाए गए। कर्मचारियों में विश्वास बढ़ाने और यह दर्शाने के लिए की मौजूदा प्रबंधन की दिलचस्पी व्यापार में है, उनके साथ बैठकों का आयोजन किया गया। 01 अप्रैल 2009 से कंपनी में नवीनतम वेतनमानों को लागू किया गया है। इससे कर्मचारियों में प्रबंधन के प्रति पूर्ण विश्वास जागृत हुआ है।

आज की तारीख में कंपनी के पास 2000 करोड़ रुपए का ऑर्डर है। हाल ही में मिज़ोरम सरकार द्वारा कंपनी को 450 करोड़ रुपए के सीवेज और ड्रेनेज परियोजना का ऑर्डर मिला है। इसके अलावा अन्य ऑर्डरों के अतिरिक्त कंपनी के पास भारतीय खाद्य निगम और असम राइफल्स के भी काफी बड़े ऑर्डर हैं।

राष्ट्रीय सीमाओं से आगे निकलकर कंपनी ने श्रीलंका में ‘आंतरिक रूप से विस्थापित लोगों’ के लिए आवास परियोजना भी शुरु की है। अगस्त 2010 में लेह-लद्दाख (जम्मू और कश्मीर) में बादल फटने का शिकार हुए लोगों के लिए 450 पूर्वनिर्मित भवनों को पूरा करने के काम में एचपीएल ने महत्वपूर्ण भूमिका निभाई। अन्य सीपीएसई से कार्पोरेट सामाजिक ज़िम्मेदारी निधियन से 85 दिनों के रिकॉर्ड समय में एचपीएल ने यह कार्य किया। इस उपलब्धि के लिए आवास और शहरी गरीबी उपशमन मंत्री के माध्यम से प्रधानमंत्री ने भी एचपीएल की सराहना की थी।

कंपनी ने अपने मूल पूर्व निर्मित भवनों के व्यापार को स्वंय से ही दोबारा शुरु करने का निर्णय लिया है। इसके साथ ही परियोजना प्रबंधन सेवाओं की मौजूदा गतिविधि भी जारी रहेगी। इसने सेल के साथ आपसी सहमति के समझौते पर हस्ताक्षर भी किए हैं और तकनीकी-आर्थिक व्यवहार्यता रिपोर्ट प्राप्त की है। इसे शुरु करने की प्रक्रिया अपने उन्नत चरणों में है।

बाहरी कड़ियाँ
-------------

* **हिन्दुस्तान प्रिफैब लिमिटेड** का जालघर

चित्र:हिंदुस्तान प्रिफैब लिमिटेदड
हिंदू पर्सनल लॉ (हिंदू स्वीय विधि) का तात्पर्य है - हिंदुओं के मामलों में लागू होने वाले क़ानून।ये क़ानून भारत में औपनिवेशिक काल (ब्रिटिश राज) के दौरान लागू किए गए। ये क़ानून एंग्लो-हिंदू कानून से प्रारंभ होकर तब तक लागू रहे जब तक स्वतंत्रता के पश्चात् आधुनिक हिंदू विधि लागू नहीं हो गई। इस संबन्ध में अंग्रेज़ों को भारत के विविध समुदायों पर लागू वाला कोई एक समान सिद्धांत नहीं मिला और न ही ऐसा कोई पोप या शंकराचार्य मिला जिसके कानून या आदेश पूरे देश में लागू होते हों। एक ही मामले पर पंडितों की भिन्न-भिन्न राय होने के कारण, ईस्ट इंडिया कंपनी ने अपनी सहायता के लिए पण्डितों को प्रशिक्षित करना प्रारंभ किया। फलस्वरूप बनारस और कलकत्ता में एक संस्कृत कॉलेज की स्थापना की गई ताकि अंग्रेज़ों को भारतीय कानूनों के संबन्ध में एक निश्चित अन्दाज़ा मिल सके। प्रणाली। यहीं से हिंदू पर्सनल लॉ की शुरुआत हुई। सही रूप से इसकि शुरुआत तब हुई जब 1772 में वारेन हेस्टिंग्स ने विवाह, तलाक, विरासत और उत्तराधिकार के चार मत्वपूर्ण दीवानी मामलों में हिंदू शास्त्रों में उल्लिखित विधि के एक डाइजेस्ट को संकलित करने के लिए बंगाल के दस ब्राह्मण विद्वानों को नियुक्त किया। हिंदू पर्सनल लॉ में समय के साथ महत्वपूर्ण सुधार हुए और साथ ही ये पूरे भारत में सामाजिक और राजनीतिक विवाद के कारण भी बने।

प्रभाव

एंग्लो-हिंदू कानून के निर्माण से शुरू होने हिंदू पर्सनल लॉ के कारण हिंदू समाज और मठों में प्रत्येक स्तर पर व्यापक परिवर्तन हुए और विवादों और दीवानी मुक़दमों की शुरुआत हो गई । 1860 और 1940 के बीच, एंग्लो-हिंदू कानून में उत्तराधिकार के मुद्दे ने सन्यासियों द्वारा संचालित संस्थानों में संपत्ति के स्वामित्व और विभाजन के कानूनी मुद्दों को जन्म दिया। बीसवीं सदी के प्रारंभिक वर्ष इस बात के साक्षी रहे हैं कि सन्यासियों द्वारा संचालित संस्थानों ने औपनिवेशिक अदालतों में लड़े गए संपत्ति सम्बंधी वादों के माध्यम से अपनी वंशावली को दुरुस्त करने की मांग की, जिसके फलस्वरूप ऐसे कुछ संस्थानों से महिलाओं और बच्चों को सफलतापूर्वक अलग कर दिया गया।